[{"text_idx": "#000006", "text": "Musealiak espazioak Museoaren eta Gordailuaren bildumak aurkezten ditu, eta erabilera arrunteko objektu baten bidaia ezagutzeko aukera ematen du: hau da, nola iritsi den museoan ikusgai egotera."}, {"text_idx": "#000007", "text": "Zergatik aukeratzen ditugu eguneroko bizitzako objektu batzuk etorkizuneko belaunaldientzat babesteko eta ez beste batzuk? Zergatik sar daiteke itsasontzi bateko kanpai bat, funtzionala izateari uzten dionean, museo bateko bilduman?"}, {"text_idx": "#000008", "text": "Zalantzarik gabe, etorkizuneko gizarteentzat baliotsutzat jotzen duguna salbatzen duten museoen eta ondare zentroen funtzioen parte dira gai horiek. Baina hori guztia ez da museoen zeregina soilik; izan ere, pertsona guztiek oinordetzan hartutako kultura ondarea aitortu eta zaindu behar dute."}, {"text_idx": "#000009", "text": "Proiektu partekatua da Musealiak, ondarea denok egiten dugulako. Guztion ondarearen eraikuntzaren adibide argia da Euskal Itsas Museoan aurkezten dizuegun pieza."}, {"text_idx": "#000011", "text": "Musealiak-en edizio hontan Miracruz kaleko buzoaren historian murgildu gara. Agian ezaguna egiten zaizue bizilagun xelebre hau."}, {"text_idx": "#000012", "text": "Euskal itsas Museoko Musealiak espazioan ikusgai jarri zuen lehen objektua 1867an belaontzi ingeles baterako egindako brontzezko kanpai bat da."}, {"text_idx": "#000013", "text": "Aurkezten dugun objektua zilarrezko real de a ocho txanpon bat da, 1741ean Mexikon sortua eta 1743an Hollandia izeneko itsasontzian ontziratu zen."}, {"text_idx": "#000014", "text": "Musealiak espazioak 1920 inguruan egindako bi plateren istorioa aurkezten du, Goizeko Izarra luxuzko belaontziaren mahai-tresneriaren zati zirenak."}, {"text_idx": "#000015", "text": "Oraingoan, Itsasotik erreskatatutako errotarria, eta Gipuzkoako kostaldeko jarduera ezezagunenetako baten historia kontatzen digu."}]